Ingrid Søndenå

Ingrid Katrine Buer Søndenå (født 20. desember 1993) er en norsk tidligere fotballspiller. 

 Klubbkarriere 

 Rustad og Lyn 
Søndenå begynte sin fotballkarriere på .Rustad har fostret sin første landslagsspiller  - Rustad Idrettslags hjemmeside Det var her hun først ble lagt merke til, og hun ble tatt ut til en landslagssamling med Norges J15-landslag i 2007.Setter Rustad på fotballkartet - Nordstrands blad, 26. november 2007, hentet 20. august 2010

Året etterpå dro Søndenå til , der hun ble med i det dyktige J93-laget deres.To Lynspillere tatt ut på J17-landslaget Lyns hjemmeside I 2009 vant Lyn finalen i Norway Cup på straffespark, og Søndenå ble kåret til banens beste spiller.Keeperhelt i straffekonkurranse - Norway Cups hjemmesider

 Røa 
Tidlig i 2010 hospiterte Søndenå med Røa, og hun ble fort tilbudt kontrakt. Hennes offisielle debut kom mot den svært tøffe motstanderen Turbine Potsdam.16-åring debutere i Champions League - Nordstrands Blad Deretter fikk Søndenå spille i Røas første kamp i Toppserien 2010. Ettersom skader kom i veien, ble Søndenå flyttet på til både venstre- og høyreback, men hun spiller primært midtstopper.Bølerjente debuterte i Toppserien - Nordstrands blad, 9. april 2010, hentet 20. august 2010

Søndenå fikk mye tillit den første sesongen, og spilte hele cupfinalen det året. I 2011, derimot, konkurrerte hun mot Gunhild Herregården og Guro Knutsen Mienna, og fikk mindre spilletid. 2012-sesongen ble ødelagt av skader og sykdom etter et flåttbitt. 

 Vålerenga 
Som 19-åring signerte hun for Vålerenga før 2013-sesongen. I sin første sesong for klubben spilte hun 13 kamper, før hun de neste årene etablerte seg i laget og fikk mer spilletid. 

Høsten 2017 ble det kjent at hun måtte opereres for å fjerne en hjernesvulst. Til seriestart i 2018 var hun tilbake på fotballbanen, bare seks måneder etter hjernesvulsten. I september 2018 fikk hun påvist hjernesvulst igjen, og måtte opereres for andre gang. 

I 2018 nådde hun en milepæl med 100 spilte kamper for Vålerenga. I 2019 var hun med å ta sølv både i Toppserien og i Norgesmesterskapet med Vålerenga. 

Etter syv år og 135 offisielle kamper ble det i desember 2019 kjent at hun forlot klubben. Hun var på dette tidspunktet den Vålerenga-spilleren med flest kamper for klubben på øverste nivå i norsk fotball, med 116 kamper i Toppserien. 

 Stabæk 
I desember 2019 ble det kjent at hun hadde signert for Stabæk. Hun var i 2020 med å rykke opp fra 1. divisjon til Toppserien med klubben. Søndenå la opp som fotballspiller etter 2022-sesongen. 

 Landslagskarriere 
Søndenå har landskamper for J17, J19, U20 og U23-landslaget til Norge. 

Hun debuterte for Norges J19-landslag i en treningskamp mot Sverige, fortsatt bare 16 år gammel.-God følelse inn mot EM-kvaliken fotball.no I 2012 ble hun kaptein for J19-landslaget. I EM-kvalifiseringen ble hun skadet i første kamp, og sto over de to siste. Hun var også med til U20-VM i Japan, men spilte ingen kamper. 

 Referanser 

 Eksterne lenker 


Kategori:Norske fotballspillere
Kategori:Norgesmestere i fotball
Kategori:Fotballspillere for Lyn Fotball Damer
Kategori:Fotballspillere for Røa Dynamite Girls
Kategori:Fotballspillere for Stabæk Fotball Kvinner
Kategori:Fotballspillere for Vålerenga Fotball Damer